CELEX: 62016CN0339
Language: el
Date: 2016-06-16 00:00:00
Title: Υπόθεση C-339/16 P: Αναίρεση που άσκησε στις 16 Ιουνίου 2016 η Πορτογαλική Δημοκρατία κατά της αποφάσεως που εξέδωσε το Γενικό Δικαστήριο (όγδοο τμήμα) στις 19 Απριλίου 2016 στην υπόθεση T-556/15, Πορτογαλία κατά Επιτροπής

5.9.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/13
            
         Αναίρεση που άσκησε στις 16 Ιουνίου 2016 η Πορτογαλική Δημοκρατία κατά της αποφάσεως που εξέδωσε το Γενικό Δικαστήριο (όγδοο τμήμα) στις 19 Απριλίου 2016 στην υπόθεση T-556/15, Πορτογαλία κατά Επιτροπής
   (Υπόθεση C-339/16 P)
   (2016/C 326/23)
   Γλώσσα διαδικασίας: η πορτογαλική
   
      Διάδικοι
   
   
      Αναιρεσείουσα: Πορτογαλική Δημοκρατία (εκπρόσωποι: L. Inez Fernandes, M. Figueiredo, P. Estêvão και J. Saraiva de Almeida)
   
      Αντίδικος κατ’ αναίρεση: Ευρωπαϊκή Επιτροπή
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να ακυρώσει την αναιρεσιβαλλόμενη διάταξη καθόσον, με τη διάταξη αυτή, το Γενικό Δικαστήριο έκανε δεκτή την ένσταση απαραδέκτου την οποία προέβαλε η Επιτροπή·
            
         
               —
            
            
               να κρίνει ότι η προσφυγή κατά της προσβαλλόμενης αποφάσεως ασκήθηκε εμπροθέσμως εντός της τασσόμενης στο άρθρο 263 ΣΛΕΕ προθεσμίας·
            
         
               —
            
            
               να καταδικάσει την Ευρωπαϊκή Επιτροπή στο σύνολο των δικαστικών εξόδων.
            
         
      Λόγοι αναιρέσεως και κύρια επιχειρήματα
   
   Η Πορτογαλική Δημοκρατία θεωρεί ότι η απόφαση είναι άκυρη για τους εξής λόγους:
   
      A — Πρώτος λόγος – Υπολογισμός της προθεσμίας ασκήσεως προσφυγής κατά της αποφάσεως της 20ής Ιουλίου 2015.
   
      Πρώτο σκέλος
   
   Παράβαση του άρθρου 263 ΣΛΕΕ.
   
      Δεύτερο σκέλος
   
   Υπολογισμός της προθεσμίας ασκήσεως προσφυγής κατά της προσβαλλόμενης αποφάσεως από της κοινοποιήσεως της τελικής αποφάσεως, στις 20 Ιουλίου 2015.
   
      B — Δεύτερος λόγος – Υπολογισμός της προθεσμίας ασκήσεως προσφυγής κατά της προσβαλλόμενης αποφάσεως από της δημοσιεύσεώς της στην Επίσημη Εφημερίδα.
   
      Πρώτο σκέλος
   
   Κατά γράμμα διατύπωση του άρθρου 263, έκτο εδάφιο, ΣΛΕΕ.
   
      Δεύτερο σκέλος
   
   Ύπαρξη πάγιας πρακτικής δημοσιεύσεως των αποφάσεων τέτοιας φύσεως και παρόμοιων ένδικων διαδικασιών.
   
      Γ — Τρίτος λόγος — Το Γενικό Δικαστήριο υπέπεσε σε πλάνη περί το δίκαιο εφόσον δεν προτίμησε την ερμηνεία η οποία δεν συνεπάγεται ότι η προθεσμία για την άσκηση προσφυγής είχε λήξει.